108. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ Αριθ. 15069 της 9/9 Μαρτ. 1974 (ΦΕΚ  Β΄ 298) Περί εισαγωγής καινουργών επιβατηγών αυτοκινήτων. Έχοντες υπ’ όψιν: 1.Τας διατάξεις του Ν.Δ. 480/1947 «περί συστάσεως Διοικήσεως Εξωτερικού Εμπορίου». 2.Τας διατάξεις του Ν.Δ. 4551/1966 «περί καταργήσεως της παρά τω Υπουργείω Εμπορίου Διοικήσεως Εξωτερικού Εμπορίου». 3.Την υπ’ αριθ. 80800/1970 απόφασιν του τέως Συμβουλίου Εξωτερικού Εμπορίου». 4.Την υπ’ αριθ. 90500/1972 απόφασιν του Υπουργού Εθνικής Οικονομίας, και 5.Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων», αποφασίζομεν: Από της εκδόσεως της παρούσης άδειαι δια την εισαγωγήν καινουργών επιβατηγών αυτοκινήτων θα χορηγώνται απεριορίστως ανεξαρτήτως χώρας προελεύσεως ακολουθούντος του εισαγωγέως κατ’ επιλογήν μιαν εκ των κάτωθι αναφερομένων διαδικασιών εισαγωγής: Ι.Διακανονισμός έναντι φορτωτικών εγγράφων τοις μετρητοίς Εις την περίπτωσιν ταύτην κατά την χορήγησιν εγκρίσεως εισαγωγής θα κατατίθεται, παρά τη μεσολαβούση Τραπέζη, το διπλάσιον του εις δραχμάς αντιτίμου της εις ξένον συνάλλαγμα αξίας του τιμολογίου CIF. Το ποσόν τούτο θα παρακρατήται παρά ταύτη επί οκτάμηνον. II.Διακανονισμός επί προθεσμία α)Επιτρέπεται ο διακανονισμός της αξίας των εισαγομένων αυτοκινήτων όπως διενεργήται επί προθεσμία 12 μηνών από της εκδόσεως της σχετικής αδείας εκτελωνισμού. β)Κατά την χορήγησιν της σχετικής εγκρίσεως εισαγωγής θα κατατίθεται παρά τη μεσολαβούση Τραπέζη το διπλάσιον του εις δραχμάς αντιτίμου της εις ξένον συνάλλαγμα συνολικής αξίας του τιμολογίου CIF αποδιδόμενον μετά οκτάμηνον. γ)Εκ του ως άνω ποσού δύναται ο εισαγωγεύς να χρησιμοποιήση το ήμισυ-του ετέρου τοιούτου παρακρατουμένου επί οκτάμηνον-προκειμένου να διακανονίση επί προθεσμία δι’ αποδοχής συναλλαγματικής, ήτις θα καλύπτη τουλάχιστον το 90% της αξίας CIF του εμπορεύματος, ληγούσης μετά δωδεκάμηνον κατ’ ελάχιστον όριον από της εκδόσεως της σχετικής αδείας εκτελωνισμού και επιτρεπομένου εν τη περιπτώσει ταύτη προεμβάσματος ουχί ανωτέρου του 10% της συνολικής αξίας του τιμολογίου CIF. δ)Ο εισαγωγεύς δύναται κατά τον διακανονισμόν της αξίας του εμπορεύματος να ζητήση το κλείσιμον του απαιτουμένου συναλλάγματος,-αφ’ ενός μεν δια την εξόφλησιν του προεμβάσματος, αφ’ ετέρου δε δια την εν καιρώ εξόφλησιν της συναλλαγματικής, -επί τη καταβολή του εις δραχμάς αντιτίμου του συναλλάγματος, όπερ θα επιστρέφεται κατά τα άνω, εκ των κατατεθεισών κατά την χορήγησιν της εγκρίσεως χρηματικών προκαταβολών. ΙΙΙ.α)Επιτρέπεται η υπό ιδιωτών εισαγωγή ενός μόνον αυτοκινήτου ανά οικογένειαν (γονείς, τέκνα και ανιόντες) προς χρήσιν ταύτης επί καταθέσει 140% της τιμολογιακής αξίας CIF, παρακρατουμένη επί 4μηνον παρά τη μεσολαβούση Τραπέζη. Του εν λόγω αυτοκινήτου δεν δύναται να μεταβιβασθή προ της παρελεύσεως πενταετίας (α)η κυριότης καθ’ οιονδήποτε τρόπον και (β)η χρήσις, δι’ εγγράφου, ενώ η μεταβίβασις της κυριότητος του αυτοκινήτου τελεί υπό αναβλητικήν αίρεσιν των όρων τούτων γνωστοποιουμένων μερίμνη των Τελωνειακών Αρχών εις το Υπουργείον Μεταφορών και Επικοινωνιών και το οικείον Γραφείον Ταξινομήσεως Αυτοκινήτων. β)Δύναται ο εισαγωγεύς να μεταβίβαση εις τρίτον το ούτως εισαχθέν αυτοκίνητον μετά παρέλευσιν διετίας, υποχρεωμένου εν τοιαύτη περιπτώσει να καταβάλη εις το Δημόσιον Ταμείον εισφορά–ποινή 25% επί της δασμολογητέας αξίας τούτου. IV.Εις ουδεμίαν περίπτωσιν επιτρέπεται φόρτωσις του εμπορεύματος άνευ της απαιτουμένης κατά τα άνω εγκρίσεως εισαγωγής. V.Δια πάσαν παράβασιν της παρούσης θα επιβάλλεται εισφορά ίση προς το 25% της δασμολογητέας αξίας του εμπορεύματος. VI.Η παρούσα τιθεμένη εν ισχύι από σήμερον θέλει ισχύσει μέχρι 31ης Δεκ. 1974, επανερχομένου εν ισχύϊ (κατά την εκπνοήν της προθεσμίας ταύτης) του υπό των πρό εκδόσεως της παρούσης, κειμένων διατάξεων προβλεπομένου δια την εισαγωγην του περί ου πρόκειται είδους καθεστώτος εισαγωγής. Η ισχύς της ανωτέρω αποφάσεως παρετάθη ως ακολούθως:α) Επί εν εξάμηνον από της λήξεως της, δια της υπ’ αριθ. 77259 της 20/31 Δεκ. 1974 (ΦΕΚ Β΄ 1369) β)Μέχρι 31 Δεκ. 1975 δια της υπ’ αριθ. 46284 της 30 Ιουν./10 Ιουλ. 1975 (ΦΕΚ Β΄729) ομοίων. (Αντί για τη σελ. 208,869(δ) Σελ. 208,869(ε) Τεύχος -Σελ.  Γενικά περί κυκλοφορίας αυτοκινήτων 21.Ε.α.108 